**บทที่ 5**

**การกำกับ/ติดตาม/ประเมินผล**

 **การกำกับ ติดตาม ประเมินและรายงานผลการดำเนินงานโครงการทุกขั้นตอนทั้งก่อนดำเนินการ ระหว่างดำเนินการ และเมื่อสิ้นสุดงาน/โครงการ นับเป็นปัจจัยที่ทำให้การดำเนินงาน โครงการประสบผลสำเร็จตามเป้าหมาย โรงเรียนจึงกำหนดแนวทางการกำกับ ติดตาม ประเมินและรายงานผลการดำเนินงาน ดังนี้**

**5.1 บทบาทหน้าที่ของผู้เกี่ยวข้องกับการจัดการศึกษา(Code of Practice)**

โรงเรียนสามร้อยยอดวิทยาคม มีบุคลากรที่เกี่ยวข้องกับการจัดการศึกษา ประกอบด้วยผู้บริหาร ผู้ช่วยผู้บริหาร หัวหน้าหมวดวิชา หัวหน้างาน ครู-อาจารย์ ลูกจ้างประจำ ผู้ปกครองและคณะกรรมการสถานศึกษา ซึ่งทุกฝ่ายจะร่วมมือกันดำเนินงานเพื่อพัฒนาโรงเรียนมุ่งสู่เกณฑ์มาตรฐาน โดยได้กำหนดบทบาทหน้าที่ ผู้เกี่ยวข้องกับการจัดการศึกษาองโรงเรียน ให้สอดคล้องกับนโยบายการพัฒนาตามเป้าหมายของโรงเรียน ดังนี้

 **5.1.1 คณะกรรมการสถานศึกษาขั้นพื้นฐาน**

 **บทบาทหน้าที่**

 **1)** เป็นที่ปรึกษาและให้ความเห็นชอบในการจัดทำแผนพัฒนาคุณภาพการศึกษาของโรงเรียน

 2) ร่วมมือกับโรงเรียนกำหนดยุทธศาสตร์ เพื่อวางแผนปรับปรุงพัฒนาโรงเรียน ให้ตอบสนองความต้องการจำเป็นของโรงเรียนและชุมชน และสอดคล้องกับนโยบาย แผนการศึกษา และแนวทางปฏิรูปการศึกษาส่งเสริม สนับสนุน กำกับการดำเนินงานชองโรงเรียน

3) รับทราบความก้าวหน้า ปัญหา อุปสรรค และร่วมเสนอแนวทางในการปรับปรุง พัฒนาการ

ดำเนินงานของโรงเรียน

 4) เผยแพร่ชื่อเสียง และเกียรติคุณของโรงเรียน

 **5.1.2 ผู้บริหารโรงเรียน**

 **บทบาทหน้าที่**

 **1) กำหนดนโยบายและแผนการปฏิบัติงานของโรงเรียนสนองต่อนโยบายของสำนักงาน**

 **คณะกรรมการการศึกษาขั้นพื้นฐาน กระทรวงศึกษาธิการ**

 1.1) จัดการเรียนการสอนให้เป็นไปตามหลักการ โครงสร้างและจุดมุ่งหมายของหลักสูตร

 1.2) จัดกิจกรรมที่ส่งเสริมการเรียนการสอนทั้งภายในและภายนอกโรงเรียน เพื่อประโยชน์สูงสุดต่อนักเรียนและนักเรียน

 1.3) พัฒนาระเบียบวินัย คุณธรรม จริยธรรม ตลอดจนป้องกันพฤติกรรมที่ไม่พึง

ประสงค์ของบุคลากรอย่างต่อเนื่องและสม่ำเสมอ

 1.4) ควบคุมการดำเนินงาน และบริหารงานด้านต่างๆ ให้เป็นไปด้วยความเรียบร้อยและมีประสิทธิภาพ

 **2) การให้บริการ**

 2.1) ส่งเสริมและพัฒนาบุคลากรทุกฝ่าย ทุกงาน ให้มีความรู้ ความสามารถในปฏิบัติงานในหน้าที่ที่ได้รับมอบหมายอย่างมีเกิดประสิทธิภาพ

 2.2) ปรับปรุงและพัฒนา ตลอดจนดูแลรักษา อาคารสถานที่และบริเวณทั่วไปเพื่อเอื้ออำนวยต่อการจัดการเรียนการเรียน และก่อให้เกิดบรรยากาศแห่งการเรียนรู้

 2.3) เสริมสร้างขวัญ กำลังใจ และสวัสดิการของบุคลากรภายในโรงเรียน และส่งเสริมการทำงานเป็นทีม

 2.4) นิเทศติดตาม และประเมินผลการปฏิบัติงาน และรายงานผลต่อผู้ปกครองและชุมชน

 **5.1.3 หัวหน้าหมวด / หัวหน้างาน**

 **บทบาทและหน้าที่**

 1) ปฏิบัติงานสนองนโยบายของโรงเรียน

 2) ส่งเสริม สนับสนุนการดำเนินงานในหมวด / งาน

 3) กำหนด มอบหมายให้บุคลากรรับผิดชอบงานในหมวด / งาน

 4) ร่วมมือกับบุคลากรในหมวด / งาน ปฏิบัติงานที่ได้รับมอบหมายอย่างสร้างสรรค์

 5) ส่งเสริม สนับสนุน ให้กำลังใจแก่บุคลากรในหมวด / งาน

 6) มีความรู้ ความสนใจเกี่ยวกับงานที่รับผิดชอบ

 7) ประสานกับ ฝ่าย / หมวด / งาน อื่นภายในโรงเรียนและร่วมมือกันดำเนินงานของโรงเรียน

 8) มีความซื่อสัตย์ ยุติธรรม และเป็นที่ยอดรับนับถือจากผู้เกี่ยวข้องทุกระดับ

 9) ปฏิบัติงานอื่นๆ ตามที่โรงเรียนมอบหมาย

 10) นิเทศ ติดตามประเมินผลและพัฒนางานหมวด / งาน อย่างต่อเนื่อง

 **5.1.4 ครู**

 **บทบาทและหน้าที่**

 1) ปฏิบัติตามกฎหมาย ระเบียบ ข้อบังคับของราชการ รักษาจรรยาบรรณ มารยาทและวินัยตามระเบียบ ประเพณี และเกณฑ์มาตรฐานวิชาชีพครู

 2) ปฏิบัติตามนโยบายและแนวปฏิบัติที่ระบุไว้ในจุดเน้นของธรรมนูญโรงเรียน มีเจตคติที่ดีต่อวิชาชีพครู

 3) มีความรู้ ความสามารถในการจัดการเรียนการสอน การวัดผลและประเมินผล นำผลการประเมินมาปรับปรุงพัฒนาการจัดการเรียนการสอน และพัฒนาผู้เรียน

 4) พัฒนาตนเองทั้งด้านความรู้ เทคนิคการสอน เพื่อให้นกเรียนได้พัฒนาตนเอง

 5) มีความรับผิดชอบ ตรงต่อเวลา และอุทิศเวลา เพื่อพัฒนางานโรงเรียนและอบรมสั่งสอน ดูแลติดตามพฤติกรรมของนักเรียนอย่างต่อเนื่องและสม่ำเสมอ

 6) ให้ความรัก ความเอื้ออาทร เอาใจใส่ ดูแลนักเรียนอย่างสม่ำเสมอ

 7) เสริมสร้างความสามัคคีในหมู่คณะ ระหว่างเพื่อนร่วมงานและนักเรียน

 8) ประพฤติ ปฏิบัตินอย่างมีคุณธรรม จริยธรรม เพื่อเป็นแบบอย่างที่ดีแก่นักเรียน

 9) ให้ความร่วมมือในกิจกรรมต่างๆ ของโรงเรียนอย่างสร้างสรรค์ ด้วยความรักเต็มใจเต็มเวลา และเต็มความสามารถ

10) ปฏิบัติงานอื่นๆ ตามที่โรงเรียนได้มอบหมาย

 11) ให้บริการแก่ผู้ปกครอง ชุมชน และผู้มาติดต่อราชการด้วยความสุภาพอ่อนโยน และความเต็มใจ

12) สะสมแฟ้มผลงาน และประเมินการปฏิบัติงานตนเอง เพื่อการปรับปรุงและพัฒนาตนเอง

 **5.1.5 ลูกจ้างประจำ**

 **บทบาทหน้าที่**

 1) ปฏิบัติตามระเบียบ กฎข้อบังคับของโรงเรียนโดยเคร่งครัดปฏิบัติงานในหน้าที่ด้วยความ

รับผิดชอบตามภาระหน้าที่ ที่ได้รับมอบหมาย

 2) มีความสุภาพ อ่อนน้อม ต่อครู-อาจารย์ ผู้ร่วมงานและชุมชน

 3) มีความสามัคคีในหมู่คณะ

 4) มีความซื่อสัตย์สุจริต ขยัน และอุทิศเวลาให้แก่ราชการ

 5) ปฏิบัติงานอื่นๆ ตามที่ได้รับมอบหมาย

 **5.1.6 ผู้ปกครองนักเรียนและชุมชน**

 **บทบาทและหน้าที่**

 1) สนับสนุนและมีส่วนร่วมในการพัฒนาคุณภาพการศึกษาของโรงเรียน

 2) มีส่วนร่วมในการกำหนดนโยบาย วางแผนการดำเนินงาน ติดตามตรวจสอบ และประเมินผลคุณภาพ การศึกษาของโรนงเรียน

 3) เข้าร่วมประชุม ร่วมจัดกิจกรรมการเรียนรู้ ร่วมกิจกรรมของโรงเรียน อย่างสม่ำเสมอ พร้อมสนับสนุนทรัพยากรเพื่อการจัดการเรียนรู้ของโรงเรียน

 4) ช่วยเหลือ ปรับปรุง แก้ไขปัญหาและพัฒนาคุณลักษณะและพฤติกรรมของนักเรียนในด้าน ต่างๆ

 **5.1.7 นักเรียน**

 **บทบาทหน้าที่**

 1) ประพฤติปฏิบัติตามปรัชญาของโรงเรียน คือ “ วิริเยน สิกขา ปญญา สุขาวหา” การศึกษาเล่าเรียนด้วยความเพียร นำปัญญา และความสุขมาให้

 2) มีหน้าที่ รับผิดชอบต่อการศึกษาเล่าเรียน ประกอบกิจกรรมอันเป็นประโยชน์ต่อตนเองและส่วนรวม

 3) มีความกตัญญูกตเวทีต่อบิดา มารดา ครู-อาจารย์และผู้มีคุณ

 4) ปฏิบัติตนตามหลักธรรมเบื้องต้นของศาสนา

 5) ไม่ประพฤติตนเกี่ยวข้องกับอบายมุข อันเป็นเหตุให้เกิดความเสื่อมเสียต่อตัวเองและโรงเรียน

 6) มีส่วนร่วมในการ รักษา ดูแล ห้องเรียน อาคารสถานที่และสิ่งแวดล้อมของโรงเรียน

 7) มีความรักสามัคคี ยอมรับฟังความคิดเห็นของผู้อื่นและการทำงานร่วมกัน

 8) ปฏิบัติตามกฎ –ระเบียบของโรงเรียน

 9) ปฏิบัติตามขนบธรรมเนียม ประเพณีอันดีงาม ร่วมกันสืบสานและอนุรักษ์มรดกไทย

 10) ช่วยกันสร้างและรักษาชื่อเสียง เกียรติคุณของโรงเรียน

 11) เผยแพร่ชื่อเสียง เกียรติภูมิของโรงเรียนให้ชุมชนและสังคมยอมรับ

5.2 การกำกับ ติดตาม ประเมินผล และรายงาน

 โรงเรียนสามร้อยยอดวิทยาคมมีภาระหน้าที่รับผิดชอบต่อนักเรียน ผู้ปกครอง ชุมชน และหน่วยงานต่างที่เกี่ยวข้อง ในการที่จะรายงานผลการพัฒนาคุณภาพการศึกษาตามแผนกลยุทธ์ของโรงเรียนกำหนดให้ผู้เกี่ยวข้องได้รับทราบ ทั้งนี้ เพื่อประโยชน์ในการพัฒนาคุณภาพการศึกษา ของโรงเรียนต่อไป การกำกับ ติดตาม ประเมินผล และรายงาน ที่โรงเรียนต้องรับผิดชอบและดำเนินการมีดังนี้

 5.2.1 การกำกับติดตาม (Monitoring)

 1) โรงเรียนจัดระบบกำกับ ติดตามผลการปฏิบัติงานตามจุดเน้น และยุทธศาสตร์ในเรื่อง

ขั้นตอน วิธีการ บุคลากร ระยะเวลาดำเนินการและงบประมาณ

 2) โรงเรียนจัดให้ผู้รับผิดชอบงานแต่ละงาน รายงานผลการปฏิบัติงานทั้งก่อนดำเนินการ ระหว่างดำเนินการและสิ้นสุดการดำเนินการ เพื่อให้ทราบความก้าวหน้า อุปสรรค ปัญหาและความสำเร็จของงาน

 3) ให้ผู้รับผิดชอบ งาน / โครงการ ตามแผนปฏิบัติการ ประจำปีแต่ละปีการศึกษา รายงานและประเมินผลการดำเนินงานทุกภาคเรียนและเมื่อสิ้นปีการศึกษา เพื่อให้รับทราบความก้าวหน้า ปัญหา อุปสรรค และแนวทางการแก้ไข และผลสำเร็จของงานตามจุดมุ่งหมาย

 5.2.2 การประเมินผล(Auditing)

 1) การประเมินภายใน (Internal Auditing) โรงเรียนจะประเมินตนเองเป็นการภายในเพื่อตรวจสอบการปฏิบัติงาน ทุกขั้นตอน ได้แก่ การวางแผน การจัดองค์กร การจัดสรรบุคคล การนำไปปฏิบัติการควบคุม การจัดสรรงบประมาณ การติดตามประเมินผล ทั้งนี้เพื่อนำข้อมูลมาปรับปรุงพัฒนางานให้มีประสิทธิภาพ

 2) การประเมินจากภายนอก ( External Auditing) โรงเรียนดำเนินการกำหนดให้คณะกรรมการแผนงานงานโรงเรียน คณะกรรมการประเมินมาตรฐานโรงเรียน ฝ่ายบริหาร ที่รับผิดชอบงาน / โครงการ / กิจกรรม รวบรวมข้อมูล หลักฐาน และประเมินผลการปฏิบัติงานไว้เพื่อรับการประเมินการตรวจสอบจาก ส่วนราชการ กระทรวงศึกษาธิการ องค์กรอิสระ สมศ. คณะกรรมการโรงเรียนผู้ปกครองนักเรียน เพื่อให้ได้รับการรับรองคุณภาพมาตรฐานการจัดการศึกษาตามที่โรงเรียนกำหนดไว้

 5.2.3 การรายงาน (Reporting)

 1) ให้ผู้รับผิดชอบการปฏิบัติงานตามงาน โครงการที่กำหนดไว้ในแผนกลยุทธ์ของโรงเรียนจัดทำรายงาน สรุปผลการดำเนินงานตามแบบรายงานประเมินตนเอง ทุกสิ้นภาคเรียน ปีงบประมาณละ 2 ครั้ง

 2) โรงเรียนจัดทำรายงานประจำปี 2559-2562 เพื่อรายงานการประเมินตนเองและภาพรวมผลการดำเนินงานตามแผนกลยุทธ์โรงเรียนทั้งผลสำเร็จ อุปสรรคปัญหาด้านปัจจัยและกระบวนการ และสิ่งที่โรงเรียนจะดำเนินการในต่อไป

 3) โรงเรียนจัดทำสรุปรายงานผลการพัฒนาคุณภาพการศึกษาตามแผนกลยุทธ์ของโรงเรียน ฉบับที่ 1 คือระหว่างปีการศึกษา 2559-2562 (SAR) เป็นรายงานประจำปีทุกปี เสนอต่อผู้เกี่ยวข้อง (หน่วยงานต้นสังกัด และสาธารณชน)